Symbian Foundation

Symbian Foundation (aikaisemmin Symbian Ltd) oli säätiö, joka kehitti Symbian -mobiilikäyttöjärjestelmää vuosina 2008–2011. Säätiössä oli mukana Nokian lisäksi muita elektroniikkavalmistajia.

Historia
Nokia osti Symbianin osakkeet vuonna 2008 tarkoituksena muuttaa yhtiö säätiöksi muiden yritysten tuella. Säätiöimisen syynä oli aikomus julkaista Symbianin ohjelmisto rojaltivapaasti muille yrityksille. Kauppa valmistui joulukuussa 2008.
Nokia perusti Symbian Foundationin vuonna 2009, jolloin mukana olivat Sony Ericsson, NTT DoCoMo, Motorola, Texas Instruments, Vodafone, LG Electronics, Samsung Electronics, ST Microelectronics ja AT&T. Myöhemmin LG ja Motorola lähtivät säätiöstä, mutta tilalle tulivat Fujitsu ja Qualcomm.

Marraskuussa 2010 Nokia ilmoitti ottavansa Symbian tuotekehityksen yhtiön sisälle, jolloin Symbian Foundationille jäi käytännössä vain käyttöjärjestelmän lisensointi ja tuotemerkin omistaminen ja se irtisanoi käytännössä kaikki työntekijänsä. Helmikuussa 2011 Nokia ilmoitti siirtyvänsä käyttämään Windows Phone -alustaa pääasiallisena älypuhelinkäyttöjärjestelmänään ja ulkoisti Symbian kehityksessä mukana olleet työntekijät konsulttiyritys Accenturelle. 24. tammikuussa 2013 Nokia ilmoitti vuotta aikaisemmin julkaistun Nokia 808 PureView -kamerapuhelimen olleen Nokian viimeinen Symbian-puhelin.

Lähteet

Luokka:Ohjelmistoyhtiöt
Luokka:Symbian